Sorainen

**„Sorainen“** yra visiškai integruota regioninė advokatų kontora, teikianti verslo teisės paslaugas Estijoje, Latvijoje, Lietuvoje ir Baltarusijoje. „Sorainen“ komandoje – 32 partneriai ir daugiau kaip 200 teisės ir mokesčių specialistų. „Sorainen“ įkūrėjas ir vadovaujantis partneris yra suomių advokatas Aku Sorainen. „Sorainen“ Lietuvos biuro vadovaujantis partneris yra advokatas Tomas Kontautas.

## Istorija
1991 m. Aku Sorainen pradeda rašyti savo magistro baigiamąjį darbą Laplandijos universitete apie verslo bei užsienio investicijų teisinį reguliavimą Baltijos šalyse.

1995 m. Aku Sorainen Taline įsteigia savo vardu pavadintą advokatų kontorą „Sorainen“, 1997 m. – Rygoje, 1999 m. – Vilniuje.

2006 m. „Sorainen“ tampa pirmąja advokatų kontora Baltijos šalyse, įgyvendinusia pagal ISO 9001 standartus sertifikuotą kokybės valdymo sistemą.

2008 m. kovo mėn. atidaromas „Sorainen“ biuras Minske (Baltarusija).

2018 m. „Sorainen“ partnerių gretas papildžius rekordiniam skaičiui naujų partnerių, bendras partnerių skaičius pasiekia 34. Teisininkų skaičius siekia beveik 200, o bendras darbuotojų skaičius – 300.

## Veikla

2007–2008 m. „Sorainen“ konsultavo įmones sudarant sandorius, kurių bendra vertė per 3 mlrd. eurų, įskaitant „Coopernic“ įsigyjant „Palink“ (IKI) prekybos tinklą, Latvijos vyriausybei perimant ir teikiant finansinę pagalbą „Parex banka“, „Nordzucker“ įsigyjant „Danisco Sugar“, „Vienna Insurance Group“ įsigyjant „Seesam Life Insurance“, „Realia Group“ įsigyjant „Ober-Haus“, „Gjensidige“ įsigyjant „Reso Europa“, parduodant Kauno „Akropolis“, „Capital International“ įsigyjant „Lode“, „Artria Group“ įsigyjant du Estijos mėsos gamybos bendroves ir kt. Atstovavo didžiausiai pasaulio bankų grupei „HSBC Bank plc“ (LEO LT derybų metu).

## Apdovanojimai
* „The Lawyer" – „Europos metų advokatų kontora“ 2016 m., „Baltijos šalių metų advokatų kontora“ 2017, 2016 ir 2014 m. Apdovanojimai skirti už strateginę viziją, augimą ir tarptautines iniciatyvas.
*„Chambers Europe Awards for Excellence 2014" – „Baltijos šalių metų advokatų kontora“ 2014 m. Apdovanojimas skirtas už išskirtinį klientų aptarnavimo lygį, reikšmingus projektus, novatoriškus teisinius sprendimus ir kontoros augimą.
*IFLR – „Baltijos šalių metų advokatų kontora“ 2018, 2014, 2013, 2012, 2010 ir 2009 m. Apdovanojimai skirti už pasiekimus konsultuojant sudėtingiausiuose ir novatoriškiausiuose tarptautiniuose sandoriuose projektų finansavimo, restruktūrizavimo, įmonių įsigijimų ir susijungimų bei skolos, akcijų ir kapitalo rinkų srityse.
*„Mergermarket“ – „Metų M&A teisės patarėjo Baltijos šalyse“ 2017, 2015, 2014, 2012 ir 2008 m. Apdovanojimai skirti už didžiausią konsultuotų įmonių įsigijimų ir susijungimų sandorių skaičių bei bendrą jų vertę Baltijos šalyse.
*„International Tax Review" – „Metų mokesčių patarėja Baltijos šalyse“ 2018, 2016, 2015, 2014, 2012, 2011 ir 2010 m. Apdovanojimai skirti už novatoriškiausias tarptautines ir tarpvalstybines mokesčių konsultacijas.

## Šaltiniai

## Nuorodos, šaltiniai
* Oficialus „Sorainen“ advokatų kontoros tinklalapis 
* Išrinkti geriausi teisiniai patarėjai Baltijos šalyse  Verslo žinios, Regina Jegorova, vz.lt, 2008 m. gruodžio 11 d.
* Europos M&A apdovanojimų aprašymas, nuorodos 
*